CELEX: 32018D0322
Language: fi
Date: 2018-03-02 00:00:00
Title: Komission täytäntöönpanopäätös (EU) 2018/322, annettu 2 päivänä maaliskuuta 2018, päällystämättömän puuvapaan paperin kauppaan vaikuttavista Turkin tasavallan toteuttamista toimenpiteistä johtuvia kaupan esteitä koskevan tutkimusmenettelyn keskeyttämisestä

5.3.2018   
            
            
               FI
            
            
               Euroopan unionin virallinen lehti
            
            
               L 62/36
            
         KOMISSION TÄYTÄNTÖÖNPANOPÄÄTÖS (EU) 2018/322,
   annettu 2 päivänä maaliskuuta 2018,
   päällystämättömän puuvapaan paperin kauppaan vaikuttavista Turkin tasavallan toteuttamista toimenpiteistä johtuvia kaupan esteitä koskevan tutkimusmenettelyn keskeyttämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin menettelyistä yhteisessä kauppapolitiikassa kansainvälisen kaupan säännöissä unionille annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi 6 päivänä lokakuuta 2015 annetun Euroopan parlamentin ja neuvoston asetuksen (EU) 2015/1843 (1), jäljempänä ’kaupan esteitä koskeva asetus’, ja erityisesti sen 12 artiklan 2 kohdan,
   on kuullut kaupan esteitä käsittelevää komiteaa,
   sekä katsoo seuraavaa:
   
               (1)
            
            
               Euroopan paperiteollisuuden liitto, jäljempänä ’CEPI’, esitti 21 päivänä huhtikuuta 2017 unionin paperiteollisuuden puolesta kantelun kaupan esteitä koskevan asetuksen 3 artiklan nojalla.
            
         
               (2)
            
            
               CEPI väitti, että Turkin tasavallan 28 päivänä syyskuuta 2015 käyttöön ottaman erityistä tuontilupaa edellyttävän päällystämättömän puuvapaan paperin tuontivalvontajärjestelmän vuoksi on mahdotonta tuoda kyseistä paperia alle tietyn kynnysarvon, mikä luo kaupan esteitä kyseisen kynnysarvon ylittävälle tuonnille.
            
         
               (3)
            
            
               Komissio päätti, että valitus sisälsi riittävästi näyttöä tutkimusmenettelyn aloittamiseksi. Sen vuoksi ilmoitus tutkimusmenettelyn aloittamisesta julkaistiin Euroopan unionin virallisessa lehdessä7 päivänä heinäkuuta 2017 (2).
            
         
               (4)
            
            
               Tutkimuksen aikana Turkin tasavalta lopetti tuontivalvontajärjestelmän soveltamisen päällystämättömän puuvapaan paperin osalta.
            
         
               (5)
            
            
               Vaikka toimenpide, jolla päällystämätön puuvapaa paperi saatettiin valvontajärjestelmän alaiseksi, on kumottu, valvontajärjestelmä on edelleen olemassa ja se voidaan ottaa uudelleen käyttöön päällystämättömän puuvapaan paperin osalta. Sen vuoksi komissio katsoo, että on aiheellista keskeyttää menettely sen lopettamisen sijaan.
            
         
               (6)
            
            
               Komissio seuraa tilanteen kehittymistä.
            
         
               (7)
            
            
               Tässä päätöksessä säädetyt toimenpiteet ovat kaupan esteitä käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Keskeytetään päällystämättömän puuvapaan paperin kauppaan vaikuttavista Turkin tasavallan toteuttamista toimenpiteistä johtuvia kaupan esteitä koskeva tutkimusmenettely.
   2 artikla
   Tämä päätös tulee voimaan 20 päivää sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 2 päivänä maaliskuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 272, 16.10.2015, s. 1.
   
      (2)  EUVL C 218, 7.7.2017, s. 20.